**I Z V J E Š Ć E**

sa 1. vanredna sjednica Općinskog vijeća Općine Kršan održane dana 28. siječnja 2016. godine, na kojoj je prisustvovalo svih 14 vijećnika Općinskog vijeća Općine Kršan.

Na sjednici Općinskog vijeća Općine Kršan donijeti su sljedeći akti:

1. **Mišljenje na Nacrt konačnog prijedloga  izmjena i dopuna Prostornog plana Istarske županije.**

Općina Kršan dostavila u postupku javne rasprave primjedbe na Nacrt prijedloga izmjena i dopuna Prostornog plana Istarske županije. Obzirom da u većoj mjeri primjedbe nisu prihvaćene odnosno da iste nisu sadržane u dostavljenom konačnom Nacrtu Općina Kršan traži da se iste ponovo razmotre i uvrste u Nacrt konačnog prijedloga izmjena i dopuna prostornog plana Istarske županije, kako slijedi:

1. Na svim grafičkim prikazima u Nacrtu konačnog prijedloga prikazana je pogreška u granici područja Općine Kršan u dijelu koji se odnosi na sjeverozapadni dio Općine Kršan u dijelu naselja Letaj (Krnelići, Salići i Grofići) koji je prikazan kao dio naselja Grobnik u Općini Pićan, a oduvijek je dio naselja Letaj u Općini Kršan. (u privitku dostavljamo grafički dio granice naselja na području Općine Kršan iz službenih podataka koji su dobiveni od DGU u listopadu 2015. godine).

2. Za Trp – BRESTOVA i FRATRIJA – tražili sma da se planirana površina uskladi sa stvarnim površinama budući je Općina Kršan prije pokretanja izrade navedenih UPU-a dala izraditi PGP za područje obuhvata, tako da su predložene površine točna izmjera stanja na terenu.

(za BRESTOVU da se najveća dozvoljena površina korigira na 20,60 ha koliko je u naravi veličina postojećeg građevinskog područja (razvidno iz Odluke o izradi UPU turističkog naselja Brestova – T2 (Sl.gl.OK br 09/15) i za FRATRIJU - tražimo da se korigira na 21,60 ha koliko je u naravi veličina postojećeg građevinskog područja (razvidno iz Odluke o izradi UPU turističkog naselja Fratrija – T2 (Sl.gl.OK br 09/15).

3. Glede uvjeta za utvrđivanje građevinskih područja naselja sa više od 100 stanovnika je bruto gustoća od najmanje 10 planiranih stanovnika/ha – čl. 87. odnosno sa manje od 100 stanovnika je bruto gustoća od najmanje 5 planiranih stanovnika/ha – čl. 88. tražimo da se preispita taj omjer s obzirom na specifičnu tipologiju naselja na području općine Kršan koja su veoma raštrkana po selima i zaseocima i na mali broj stanovnika u našoj općini. Smatramo da bi se predmetni omjeri u pojedinim slučajevima trebali promjeniti tako da se time omogući razvoj sela i zadržavanje mladih obitelji mogućnošću izgradnje odnosno po potrebi širenjem građevinskih područja, što sa tako zadanim omjerima gustoće naseljenosti nije moguće.

4. zahtjevamo da, temeljem činjenice da je u ZOP-u, od cca 1000 ha, izgrađeno tek 3% površine, da se omoguće kroz izmjene i dopune PPUO Kršan i Istarske županije uvrštenje zone TP-a u ZOP-u, max. 8 ha, do 400 postelja, kako bi vjerodostojno pridonesli razvoju, zapuštenog priobalja općine i vratili iseljene na njihova ognjišta.

2. Mišljenje vezano uz zahtjev za ocjenu o potrebi procjene utjecaja na okoliš rekonstrukcije kotlovskog postrojenja TE Plomin 2 ugradnjom sustava za smanjivanje dušikovih oksida u dimnim plinovima kotla prema zahtjevu Ministarstva zaštite okoliša i prirode

**Općina Kršan je mišljenja da predmetni zahvat neće imati negativan utjecaj na „*sastavnice iz okoliša koje su u nadležnosti Općine Kršan*“.**

**OPĆINSKO VIJEĆE OPĆINE KRŠAN**

Kršan, 29. siječnja 2016.

**Općinski načelnik**

**Valdi Runko**

Izvješće za WEB stranicu sastavila:

Glorija Fable

Obveza izgradnje predmetnog zahvata proizlazi iz Objedinjenih uvjeta zaštite okoliša koji su izdani od strane MZOIP rješenjem KLASA: UP/I-351-03/12-02/66, URBROJ: 517-06-2-2-1-15-71, Zagreb, 14. siječanj 2016. a dostupna je na adresi:

**http://www.mzoip.hr/doc/21012016\_-\_termoelektrana\_plomin\_2\_te\_plomin\_2\_.pdf**

Objedinjenim uvjetima zaštite okoliša predviđene su i mjere koje je vlasnik postrojenja TE Plomin dužan provesti u cilju smanjenja emisija onečišćujućih tvari u zrak pa je tako u toč. 1.3.7. navedeno da vlasnik postrojenja mora „*U prijelaznom razdoblju za usklađivanje emisija u zrak s GVE-ima propisanim za razdoblje od 1. siječnja 2018. godine poduzeti slijedeće mjere:*

* **primjenjivati SCR DeNOx, uređaj za smanjenje emisije dušikovih oksida (cilj: NOx < 200 mg/m3), rok: 1. siječanj 2018. godine“**

Slijedom gore navedenog, izgradnja postrojenja DENOX ima pozitivan učinak glede zaštite okoliša jer značajno umanjuje emisije dimnih plinova kotla. Ovdje valja napomenuti da ugovoreno postrojenje garantira emisije NOx < 80 mg/m3 što je gotovo tri puta manje od vrijednosti dozvoljene Uredbom odnosno Objedinjenim uvjetima zaštite okoliša.

Temeljem izdanih Objedinjenih uvjeta zaštite okoliša, Ministarstvo zaštite okoliša i prirode automatski daje pozitivno mišljenje, tj. mišljenje da ne treba provoditi procjenu utjecaja zahvata na okoliš jer je to isto Ministarstvo u Objedinjenim uvjetima zaštite okoliša propisalo obvezu izgradnje i korištenja postrojenja DENOX, uz primjenu iste tehnologije koja je sadržana u planiranom zahvatu. Obzirom da je Naručitelj pokrenuo upravni postupak izdavanja Građevinske dozvole prije izdavanja Objedinjenih uvjeta zaštite okoliša, MZOIP je

primijenilo uobičajenu proceduru te je zatražilo očitovanje od javnopravnih tijela kako je to navedeno u dopisu koji je primila Općina Kršan.

Sumirajući sve gore navedeno, može se zaključiti da izgradnja postrojenja DENOX neće imati negativnog utjecaja na okoliš već upravo suprotno, značajno će doprinijeti smanjenju emisije dušikovih oksida u odnosu na sadašnje stanje.

Stoga predlažem da Vijeće Općine Kršan donese zaključak kojim daje **mišljenje da predmetni zahvat neće imati negativan utjecaj na „*sastavnice iz okoliša koje su u nadležnosti Općine Kršan*“.**